
INTRODUCERE 


e țărmul apelor desarte, 

El, plin de gánduri mari státea 
Privind în zări, privind departe: 
In fata-i fluviul larg gonea; 

Pe el, stingheră, goală parcă, 
Se avânta o biată barcă. 
Icicolo case se zăreau 

Pe tărmurile mlăștinoase; 

In casele sărăcăcioase 
Pescari ciuhonti ') sălășluiau ; 
Sub ceturi umede si groase; 
Sta soarele ascuns mereu; 
Neatins de raze, codrul greu 
Fosnea în jur, fognea în pace. 
Și El gândea: 

De-aici noi, treji, 

Băga-vom frica'n suedeii; 

Aici noi un oraş vom face 

În ciuda mândrului vecin. 
Natura a sortit din plin 

Ca spre Europa voia ncastrá 


1) Finlandezi 


Să taie'n acest loc fereastră; 
Cu un picior puternic noi 
Să ne întigem lângă mare; 
Aici, din nesférsita zare, 

Pe valurile sale noui 

Ca oaspeți or să vină toate 
Pavilioanele — şi-apoi 

Toţi vom petrece'n libertate. 


recu un veac cu mers trufas; 
Si astăzi tânărul oraș, 

Al ţărilor de nord minune: 

Din întuneric de păduri, 

Din mlaștini reci, din surpături, 
Se 'naltà splendid pe genune ; 
Unde pescarul fin, demult, 
Fiu trist si vitregit al firii, 
Zvârlea'n al apelor tumult 

Sub liniştea nemărginirii 
Năvodu-i firav, dându-i drum: 
Pe țărmurile vii, acum, 

in mari grămezi armonioase 
Ş'aştern palate majestoase 

Si turnuri; vase vin duium 
Din lumea 'ntreagá îndreptate 
Spre cheiurile ei bogate. 

Neva e'n straie de granit; 
Atárná poduri peste ape; 

Pe insule au răsărit ' 

Grădini ce le-au umbrit aproape; 
Sin fata tinerei cetăţi 

Bătrâna Moscovă se ‘nclind, 
Precum o văduvă țarină 
Tarinei noui, în alte dăți. 


M Hi dragă opera ta Petre, 


Cu armonii de zid si pietre! 
Severui chip eu i-l iubesc, 
Al Nevei curs împărătesc, 
Granitul tármilor cu trepte 

Si balustrăzi răsfrânte'n luci — 
Si broderiile de tuci 

Depe grilajurile drepte; 

Iubesc si noptile-i la rand, 
Melancolia lor cea clará 

C'o ceaţă străvezie, când 

Sub strălucirea nelunară, 

Eu fără lampă, hát târziu, 

In cameră citesc și scriu; 

Când luminoase'n pâlcul lor, 
Pustii dorm străzile cetăţii 

Și stă veghind strălucitor 
Săgeata amiralităţii. 

Si când pe cer făcând popas, 
Nevrând să-i deie nopții glas, 
Vin zorii repede să schimbe 
Alţi zori, ca'n raze să se'nimbe, 
Dând nopţii mai putin de-un ceas. 
Iubesc năprasnica ta iarná 

Cu ger şi 'ncremenit văzduh, 
Când sănii duse ca deun duh 
Pe Neva prind să se astearnd; 
Obrajii fetelor aprinsi 

Ca trandatirii'n raze 'ncingi; 
Tumultul veselelor baluri 

Cul vorbelor noian sprintar; 
Sin ceas de chef celebatar, 
Susurul spumei din pocaluri 


Si punsch-ul, salutat oricánd, 
Cu-albastre vâlvătăi arzând. 
lubesc părăzile aparte 

Depe Câmpiile lui Marte; 
Armatele pe cai, pe jos, 

De-o monotonă frumuseţe; 

In rândurile lor semete 

Ce unduiesc armonios, 
Stindaraele biruitoare 

In zdrente fálfáind greoi 

Şi coifurile lucitoare 

De glonţ străpunse în război; 
Iubesc cu o simtire rară, 

O, capitală militară, 

Al fortăretei tunet viu 

Și fumul care'n jur se lasă, 
Când nordica împărăteasă 
Ne dăruie'n palat un fiu; 
Sau când cu vuiet ce sporeşte 
Vreo nouă biruinţă, ştiu, 

Că Rusia sărbătorește; 

Când Neva-şi sfarmă ghiata ei, 
Ducând-o mării în puzderii 
Si presimtirea primăverii 

O bucură gii dá temel 


ras Petrean, să-ți cresti tăria, 
Frumos şi falnic ca Rusia; 

Cu tine se vor împăca 

Chiar şi stihiile înfrânte ; 

Robig veche, vrajba sa, 

Al mării val să şi-o 'nmormânte 
Ca tulburând, să nu frământe 
Cu ură vană si otomn 

Pe Petru'n veșnicul lui somn | 


fost o vreme ‘ngrozitod:e... 
E treazá amintirea ei... 

Eu despre ed, amicii mel, 
Voi glásui — si 'ntristátoare 
Istorisirea-mi va apare. 


PARTEA 1 


e 'ntunecosul Petrograd, 
Noemvrie, când toate scad, 
Sufla cu frig de toamnă sură. 
Lovind cu zgomotosul val 

In zidul umezit de burá 

Neva se zvárcolea sub mal, 
Precum un bolnav care zace 
In patul sáu lipsit de pace. 
Era 'ntuneric si tárziu ; 

In geam bătea o ploaie deasă 
Și vântul trist urla'n pustiu. 
Atunci, din vizită, acasă, 

Pe sub văzduh de neguri stors, 
Evghenit, tânărul, s'a 'ntors.... 
Acesta-i numele pe care 
Eroul nostru-l va purta. 

El sună dulce, pe cât pare. 
Demult e-amic cu pana mea; 
Neavând nevoie, ne-am lipsit 
Cu totul de-al său pronume, 
Deși în alte vremi pe lume, 
El poate că a strălucit... 

Și sub a lui Karamzin pană 
Sunase'n legendar trecut; 

Dar azi rostirea lui e vană, 


Căci azi de lume- neştiut. 
Eroul nostru locuieşte 

Acin Kolomna ; e slujbaș 

Pe undeva; ei se ferește 
De-aristocraţii din orgs ; 

Si niciodată nu tânjeşte 

Nici după morţii ceau apus 
Nici după vremea ce sa dus. 


€ vghenii deci Întors acasă, 
Mantaua-şi scoate, șapca-și lasă, 
S'a dezbrăcat, în pat s'a ‘ntins. 
Dar mult timp n'a putut s'adoarmá, 
Cuprins de-a gândurilor larmă. 
La ce gândea ? Cu dinadins, 
Că dânsul e sărac cu starea, 
Că trudnic trebuieste el 
Să-și dobândească neatârnarea 
Și cinstea lumii; că dealtfel, 
Chiar zeii-ar fi putut adaos 
De minte şi de bani să-i dea; 
Că multi într'un plăcut repaos 
Sunt fericiţi; cu mintea grea 
Şi strâmtă; trândavi, fără faţă, 
Dar care-o duc ușor în viață! 
Că'n slujb&i de doi ani; apoi, 
Că vremea este rea, că-i ceaţă, 
Că fluviul crește'n larg suvoi, 
Că podurile Nevei poate 
În clipa asta sunt luate ; 
Că de Parasa-i, negreșit, 
Vreo două zile despărțit 
Va fi de apele turbate. 


/ B gândea el abătut 


In noaptea ceia; şi-ar fi vrut 
Ca vântul ei să nu saudă 
Cu tânguire de abis 
Si ploaia cu atâta ciudă 
Să nu mai bată'n geam. 

Cu trudă 
El ochii somnorosi și-a 'nchis 
Abea târziu de tot. Și iată 
Că se ráregte-a nopții zloată 
Si-o zi posacă 'ncepe-acum... 
Grozavă zi | 


Curgând ca'n fum, 
Neva spre mare noaptea toatá 
S'a zbuciumat croindu-și drum, 
Dând piept furtunii care-o 'nfruntă; 
Dar nebunescul ei avânt 
O covârși... Gâlceava cruntă 
O birui treptat sub vânt. 
In zori pe țărmurile sale, 
Norodul ce'n grămezi venea 
De 'nverșunatele ei valuri 
Ce spumegau, cât niște dealuri; 
Si sub al vântului talaz 
Ce dinspre gclf sufla năpraznic, 
Neva, oprită ca'n zăgaz. 
Curgea 'ndărăt cu clocot groaznic 
Si insulele potopea ; 
lar vremea se dezlănţuise 
Parcă din fire îşi iesise ; 
Neva creștea, urla, gemea, 
Ca un cazan tot clocotea 
Stârnind vârtejuri. Și deodată, 


Precum o fiară 'ntărâtată, 

Se năpusti către oraş ; 

Si toate'n fata et fugiră 

Cât ai clipi se mistuirá ; 
Deodată valul uriaș 

Năvală dând, zorind să curgă, 
Porni prin pivniti să se scurgă ; 
Printre grátare — apoi, cu zvon, 
Canaleleau țâșnit din groapă; 
Si ‘ntreg Petropol, ca Triton, 
Pluti până la brâu în apă. 


salt] Asediul Apa rea 
Ca hotii pe feresti pátrunde, 
lar luntrele, gonind pe unde, 
Sparg geamuri cu« lor cârmă grea 
Trec bărci cu ude învelișuri, 
Magherniti sparte, bârne tari, 
Stărâmături, acoperișuri ; 
Trec mărfuri în baloturi mari ; 
Sărace lucruri vechi s'aduná 
Cu poduri rupte de furtună; 
Sicrie smulse din mormânt 
Plutesc pe străzi | 

Norodul vede 


Aici mânia celui sfânt, 

Că i-a venit osânda crede. 
Vai! Toate pier, se pierd ușor 
Sálag si hrană, tot apune, 

De unde, cum or să s'adune ? 
In acel an ingrozitor, 
Defunctul tar cu slavá incá 
Mai cármuia Rusia. El 

Méhnit si plin de jale-adáncá 
Eşi'n balcon, zicând astfel: 


„Stihiile lui Dumnezeu ES 
Sunt mai presus ca împărații ... 
Umilându-şi pieptul, ca soldaţii, 
S'a aşezat, de gânduri greu; 

Cu ochii tristi, rotind privirea, 

El contempla nenorocirea. 

Si lacuri pieţele erau, _ 

Vuind de valuri fără frâuri, 

Şi străzile ca nişte râuri 

In ele repezi se vărsau. 

Un trist ostrov părea palatul. 

Si ţarul porunci. — La drum, 
Gonind dealungul și dealatul, 
Pe străzile sub apă-acum, 

Prin locuri mult primejdioase. 
Prin apele vijelioase, 

Porniră generalii săi 

Să scape de înnec norodul, 

Ce 'nspăimântat, lipsit de căi, 
Prin case'si aștepta prohodul. 


tunci, în Piaţa Petru, sus, 

La colțul unde-o casă nouă 

Se 'nalță cu etaje două 

Si'n capul scării, spre apus, 

Cu laba'n aer priveghează 

Doi lei, ca vii, făcând de pază, — 
Pe-un leu de marmoră călare, 
Mâhnit, cu mâinile la piept, 

Cu capul gol, în nemişcare, 
Stătea Evghenii, palid, drept. 
Nu pentru el, de tot noianul, 

S'a 'nspăimântat asa, sărmanul, 
El n'auzea cum un talaz 

Spre dânsul lacom se urcase, 
Cum tülpile i le udase, 


Cum ploaia-l sfichiuia'n obraz 
Si-un vánt turbat, urlánd tária, 
La smuls deodată pălăria. 
Prin haul stropilor mărunți, 
Privirilei pătrunzătoare 
Tinteau spre-un loc din depărtare, 
Scrutánd atent. Ca niște munţi, 
Din adâncimea 'nverșunată 
Spre acel loc, goneau în gloată 
Sculate valuri. Nouri cruntt 
Erau acolo, vijelie. 
Stărâmăturile'n alai 

Curgeau spre-acolo cu mânie. 
Acolo—Doamne | Doamne |—Vai | 
Vecin cu-aceste valurile rele 

Si lângă golf: Un gard de rând 
Cu două sălcii, fluturând, 

Şi-o casă... lar acolo's ele... 

E văduva și fiica ei, 

Paraga... Visul lui... Dar cei? 
Ce vede el nui vis anume? 
Au poate viaja noastră nu-i 
Decât un vis deşert și sul, 

Prin care cerul, pus pe glume, 
Igi bate joc de-această lume? 


l sta ca'n vraji, nevolnic, mic, 

Şi ferecat de piatră parcă 

Nu poate coborî? Nu 'ncearcă ? 
In jur doar apă si nimic. 

Cu spatele spre el, pe val, 

In înălțimi nezdruncinate, 
Deasupra Nevei răsculate, 

Cu mâna 'n zări, pe pedestal, 
Sta idolul de bronz pe cal. 


PARTEA | 


D ar iată, de prăpăd sătulă, 


De-al ei nelegiuit popas, 

Neva în matcă 'ncet sa tras; 
Imbucurată de-aşa hulă 

Şi răzvrătire, lepăda 
Nepăsătoare prada sa. 

Ca un tâlhar ce plin de ură 
Cu ceata-i întrun sat intrând, 
Doboară, sparge, taie, fură; 
Batjocuri, vaiet, plâns, tortură, 
Scrágnire, larmăl... Și curând, 
Ingreuiati de prada grasă, 
Temându-se de urmăriri, 
Truditi de-asa nelegiuiri, 
Tâlharii se grăbesc spre casă, 
Pierzând pe drum de prea mult zor 
Câte ceva din prada lor. 


$... deci apa. Caldarámul 
S'a arătat. Evghenii-al meu, 
Aleargă, străbătând tărâmul, 
Cu sufletul murind mereu, 
Cu dor, speranţă și cu spaimă, 
Spre fluviul potolit ce 'ngaimă ; 
Dar pline de uiumf şi joc, 
Vâltorile victorioase, 
Fierbeau si-acum răutăcioase ; 
De parcă-ar fi sub ele-un foc. 
Suflánd, cum suflă cu tărie, 
Un cal întors din bătălie. 
Evghenii'n larg privi pustiu ; 
Zări o barcă ; in nestire 
Fugi spre ea ca spre-o găsire; 


El il strigă pe barcagiu, 
Si-acesta dárz, cu nepásare, 
Pentru-un argint spre celalt mal 
Il duce-acum din val in val 

Prin apele spăimântătoare. 


ult timp luptă acest vâslaș 
Cu valurile mari şi-afunde 
Si-ades în șirul lor vrájmas 
Fu cât pe-aci să se scufunde 
Sub rotitoarele văltori 

Cu îndrăzneții călători 
Bárcuta ; prin stârnite unde, 
Ea pân' la urmă, cu un salt, 
Atinse țărmul celălalt. 


efericitul fuge, iată, 

Spre uliţa ştiută-acum, 

Spre locuri cunoscute. Cată, 
Nu recunoaşte nicidecum. 
Privelişte grozavă | Zmulse 
Sunt toate, totu-i năruit, 

Cărat de ape, răvășit; 

Căsuţele zac strámbe; multe 
Complect distruse azi apar ; 

De valuri altele-s împinse; 
Imprejurimile îi par 

Un câmp de luptă. Reci şi stinse, 
Imprástiate leșuri zac. 

Evghenii, cát puterea-i poate, 
S'avântă-acum uitând de toate, 
Sleit de suferinti, buimac, 

Spre locurile mult iubite, 
Unde- așteaptă, din abis, 

Cu niște vesti nebănuite, 
Destinul ca un plic inchis. 


Si iată, el prin suburbie 
Aleargă-acum, aleargă mut; 
Si iată golful cunoscut | 
Si-aproape-i casa... Ce să fie? 
Ce-i asta ? 


ânsul s'a oprit, 
Porni 'ndărăt, s'a 'ntors pripit, 
Se uită... merge... iarág cată ; 
Aici, a cunoscut uşor, 
E locul unde-i casa lor; 
Si iată sălciile, iată 
Aici fu poarta lor odată ; 
De ape dusă va fi fost. 
Dar unde-i casa ? Prins de umbre. 
El copleșit de gânduri sumbre 
Pășeşte'n jur, stă láóngá-un pom, 
Vorbeşte cu el însuşi tare 
Si dintr'odată bietul om, 
Lovind cu palma fruntea-i mare 
A hohotit. 

Peste oraş, 
Peste-al său zbucium se lăsase 
Intunecimea nopții joase ; 
Dar oamenii'n al lor sălaș 
Până târziu nu mai dormiră, 
De toate câte-au fost vorbiră 
Cu spaimă. 


aza dimineţii, 

De după norii vlăquiţi 

Şi palizi, leneși risipiţi, 
Sclipi prin vălul rar al ceti 
Deasupra capitalei. Ea 
Oricât din înălțimi privea, 


J 


Nici urmă n'a găsit din toate 
Nenorocirile de ieri, 

Căci once rele si dureri 

Erau în purpuriu scáidate. 
In rânduiala din trecut 
Indată toate reintrară ; 

Pe străzi, uitând cea petrecut, 
Norodul forfoteşte iară. 

lar lumea de slujbași zelosi 
De prin nocturne adăposturi 
leşea si se ducea la posturi. 
Neguţătorii inimoși 
Cutezători, fără mâhnire, 

Isi deschideau subsolul gol, 
Prădat de-a Nevei năvălire ; 
Să treacă, socotind domol, 
In seama celui ce aproape-i 
Tot ce-au pierdut pe uma apei 
Grozave. Bărcile încet, 

Pe urma apelor plecate, 

Erau din curți acum cárate. 


ar contele Hvostov, poet, 
Iubit de cer, precum aeveii, 
Canta deja cu-avánt uşor 
In vrednic stih nemuritor 
Năpasta țărmurilor Nevei. 


ar bietul meu Eveghenii... Vail 
Sărmana-i minte tulburată 

La zguduirea neaşteptată 

N'a rezistat. Vuindul grai, 

Al Nevei ropot, vântul strașnic, 
In minte-i auiau. El pașnic 

Şi de cumplite gânduri plin 


Umbla hoinar, tăcut, străin, 
Il chinuia un vis. Cetoasá, 

O săptămână se sfârși, 

Zbură o lună, două, și 

El nu mai reveni acasă. 
Trecând sorocul, gazda sa, 
Cămara ce-a rămas pustie 

A dato iarág cu chirie — 
Şi-un biet poet o locuia. 

Dar după lucrurile sale 
Evghenii nu venea nicicând; 
Străin de lume fu curând. 
Intreaga zi, cu pasul moale, 
El rătăcea pe jos, agale ; 
Dormea pe chei şi se hrănea 
Cu bucdtica ce-i cădea 

Pe geam; vestmintele purtate 
Se sfâșiau si putrezeau ; 
Strengarii pietre 'n el svârleau 
lar vizitiii peste spate 

Ades cu biciu-l sfichiuiau, 
Fiindcă niciodată dânsul 

Pe drum ca lumea nu umbla, 
De parcă 'n seamă nu lua 
Nimic depe pământ. Intránsul 
Părea că totul a murit, 

De-a chinului lăuntric larmă 
Ce nu putea deloc s'adoarmá ; 
Si traiul său nefericit 

El și-l tára, nici om, nici fiară, 
Nici fiu al lumei vii de-afară, 
Nici vreo nălucă moartă. 


l 
Trudit de umblet fără tel, 
Odată, cum se ghemuise, 


Pe cheiul Nevei atipise. 

Da vara 'n toamnă. Răsufla 

Un vânt de zloată rece. Valul 

In chei cu ciudă plescăia 

Și spuma surd-si mormăia 
Izbind în trepte, unde-i malul, 
Ca ‘n uși la vreun judecător 

Ce 'n nepăsare s'adáncise, 

Un biet jălbaș stăruitor. 
Sărmanul pleoapele-si deschise ; 
Era ‘ntuneric ca nicicând 

Si picuri deși cemeau pământul, 
lar vântul trist urla suflénd 

Şi santinelele cu vântul 

Prin beznă se 'ngânau strigând... 
Sări Evghenii; grozávia 
Trecutului care-l clinti 

Nespus de viu și-o aminti ; 
Grăbit, purtándu-gi sărăcia, 

Din nou rătăcitor porni 

Prin întuneric; şi deodată, 

A stat și 'n juru-i, parcă treaz, 
Incet purtându-și ochii cată 

C'o spaimă crâncenă 'n obraz: 
Căci s'a văzut între coloane 

De casă mare, sub balcoane, 
Deasupra 'naltei sale scări, 

Cu laba 'n aer tot veghează 

Doi lei, ca vii, făcând de pază; 
Si drept, sub noapte şi sub zări, 
In înălțimea necuprinsă, 
Deasupra stâncii, ca spre-un salt, 
Sta idolul cu mâna ‘ntinsd, 

Pe calul său de bronz, înalt... 


vghenii tresári. Lumină 

In visui groaznic se făcu. 
indată el recunoscu 

Si locul unde 'n voie pliná 
Jucá potopul sub feresti, 

Si unde valuri tâlhărești 

S'au inglotat, se răzvrătiră 

Cu urá cruntá ‘n jurul sáu, 
Apoi spre golf se năpustiră, — 
Si leii doi si-al pietii hău, 

Si pe acel ce 'n înălţime 

Stand neclintit si drept in sea, 
Prin asternuta ‘ntunecime 

Cu cap de-aramá priveghea. 
Din voia cărui lângă mare 

A fost durat acest oraș... 

In negura 'nconjurátoare 

Era cumplit, măreț, trufas | 

Ce gând, ce gând pe a sa fruute | 
Ce forță ‘n el ascunsă vezi | 
Ce foc in calul cát un munte! 
Cal mândru unde galopezi 

Si unde-ai să-ţi cobori copita ? 
O, tu stăpân peste destin | 

Nu tot astfel, în chip deplin, 
Cutezător, frângând ursita, 
Deasupra beznei reci, stingher, 
In înălțimi ametitcare 

Cu brat voinic, cu frâu de fier, 
Ai pus Rusia in picioare ? 


i idolul, l-a ocolit 
Smintitul cu paşi rari, molatici 


In loc pe urmá s'a oprit 

Si ochii și-i finti, sălbatici, 

Pe chipul celui ce era 

Monarh pe-a lumii jumătate ; 
Se strânse pieptu-i. Fruntea sa 
Spre recele grilaj s'abate, 

Pe ochi o ceaţă i s'a pus, 

Prin inimă văpăi gi ură, 

In sânge-i clocot nesupus ; 

Se mohori peste măsură 

Stánd lángá idolul semet ; 

Cu dinţii strânși, cu mâna strânsă, 
Cuprins de-un nesfârșit dispreț 
De-o forță neagră si nestânsă, 
„Halal, constructor de minuni!” 
El tremurând de-o ură beată 
Sopti încet cu ochi nebuni. 
»Ti-arát eu tie"!... Şi deodată 
Fugi năuc. I sa părut 

Că fata ţarului temut, 

O clipă-aprinsă de mânie 

S'a 'ntors încet spre el. Si mut 
Prin piaţa largă și pustie 

El fuge; după el, grăbit, 
Răsună tunete zălude 

Siun greu galop sonor s'aude 
Pe caldarâmul zguduit ; 

Şi luminat de-a lunii scamă. . 
Cu mâna 'n sus, spăimântător, 
In urma lui venea cu zor 
Inaltul Călăreţ-de- Aramă 

Pe calul cu galop sonor. 

Și până "n zori, prilej de teamă, 
Cu mâna spre smintitul meu, 
Urmându-l pas cu pas, mereu, 
Cumplitul Călăreț de-Aramă 
A galopat cu tropot greu. 


De-atunci, când el din întâraplare 
Prin piaţă sabătea hoinar, 

Pe fata lui o tulburare 

Se zuarăvea şi-un chin amar. 
Trudita-i inimă, degrabă, 

Spre-a-i potoli bătaia grea 

Si-o apăsa c'o mână slabă; 

El sapca veche și-o scotea, 

Să-şi salte ochii nu 'ndrăznea 
Trecând pe-alături. 


e zărește 

Un mic ostrov colo 'n liman. 
Arar cáte-un pescar sărman 
Cu-al sáu năvod pe el s'opreste, 
Fierbând săraca cină-a lui; 
Sau vreun slujbaș îl cercetează 
Plimbându-se după amează 
Duminica cu barca. Nu-i 

Pe dânsul iarbă, nici vreo floare 
In joacă, crunta revărsare 
Pe-ostrov a lepădat de tot 

O casă șubredă. Pe mare 
Rămase ca un negru ciot. 

Ea 'n primăvară a fost toată 
De-aici cu bărcile cărată. 

In pragul casei îl aflară 
Grămadă pe smintitul meu 

Şi lesu-i rece, lesul greu, 

Aici pe loc îl îngropară 

In numele lui Dumnezeu. 


(Ten, 1833. 


